Den første Doktoren

Den første Doktoren er den originale versjonen av hovedfiguren Dr. Who («Doktoren») i den britiske science fiction-serien Doctor Who. Han ble spilt av skuespiller William Hartnell fra 1963 til 1966.

I løpet av Hartnells tid i serien ble det produsert historier hvor Doktoren både drar til fremtiden og hvor han besøker historiske hendelser uten noen science fiction-elementer. Etter at Hartnell forlot serien var det slutt på episoder uten science fiction-innhold. I hans siste historie, The Tenth Planet, ble Doktoren gradvis svakere, og han regenererer i fjerde og siste episode.

 Spinoffs 
Hartnell medvirket også i serien som ble laget i forbindelse med Dr. Whos tiårsjubileum i 1973, The Three Doctors, men på grunn av dårlig helse var han ikke i stand til å spille rollen som Dr. Who slik det var planlagt – i stedet ble det spilt inn noen få scener der han kun figurerte på TARDIS-skjermen og tidsreiseviseren til «the Time Lords». Disse scenene ble Hartnells siste skuespilleroppdrag; han døde i 1975.

En annen skuespiller, Richard Hurndall spilte den første Doktoren i The Five Doctors, som ble laget i forbindelse med seriens 20-årsjubileum. En filmversjon av den første dr. Who ble spilt av Peter Cushing.

 Referanser 

Kategori:Doctor Who
Kategori:TV-figurer